Diari Oficial de la Generalitat Valenciana


Sumari del DOGV 6002, del 28-04-2009 (2009/4452)

Aprovació definitiva de la modificació del Projecte de Reparcel·lació del Sector Casanova (segon modificat).
------------------------------------------------------------------------------------------------------------

### Dades del document

Número de DOGV
:   6002

Data del DOGV
:   28-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4452


Data del document
:   21-04-2009

Organisme emissor
:   Ajuntament de Riba-roja de Túria

Tipus de document
:   Informació Pública

Descriptors 

:   * Riba-roja de Túria
    * pla d'urbanisme
    * administració local

Aprovació definitiva de la modificació del Projecte de Reparcel·lació del Sector Casanova (segon modificat). [2009/4452]  
Esta Alcaldia ha dictat, en data 8 d'abril de 2009, la Resolució número 1012/09, el contingut de la qual es transcriu íntegrament a continuació:  
«Resolució de l'Alcaldia número 1012/09  
Assumpte: Estimació parcial recurs de reposició del segon modificat del Projecte de Reparcel·lació del Sector Casanova.  
Vist l'expedient incoat per a la tramitació i aprovació del segon modificat del Projecte de Reparcel·lació del Sector Casanova, tramitat d'ofici per este Ajuntament.  
Vist que per Resolució d'Alcaldia número 2979/08, de data 22 de desembre, es va acordar aprovar el segon modificat del projecte de reparcel·lació mencionat dalt.  
Vist que notificada la dita resolució a totes les parts interessades en l'expedient i transcorregut el termini, en data 9 de febrer de 2009 i amb registre d'entrada número 01619, Jaime Bonet Sanchis presenta, en este Ajuntament, en representació de la mercantil Dorsamol, SL, l'únic recurs de reposició contra la Resolució d'Alcaldia número 2979/08.  
Vist l'informe emés respecte d'això per l'arquitecte municipal en data 3 d'abril de 2009.  
Considerant el que establix l'article 128 del Reial Decret 3288/1978 pel qual s'aprova el Reglament de Gestió Urbanística, en l'article 178 de la Llei 16/2005, de 30 de desembre, de la Generalitat, Urbanística Valenciana, així com el que establix l'article 423 del Reglament d'Ordenació i Gestió Territorial i Urbanística, i quant al valor de les indemnitzacions indicades, en funció del que disposa l'article 24 de la Llei 6/1998, de 13 d'abril, sobre Règim de Sòl i Valoracions, coincident amb el règim previst en l'article 20 de la Llei 8/2007, de 28 de maig, de Sòl, i l'article 21, apartat segon, del Reial Decret Llei 2/2008, de 20 de juny, pel qual s'aprova el Text Refós de la Llei de Sòl.  
Per la present, resolc:  
Primer. Estimar parcialment el recurs de reposició presentat per Jaime Bonet Sanchis, en representació de la mercantil Dorsamol, SL, en data 9 de febrer de 2009, basant-se en l'informe emés per l'arquitecte municipal en data 3 d'abril de 2009, el contingut del qual es transcriu íntegrament a continuació:  
"Informe tècnic  
Assumpte: Recurs de reposició segon modificat Projecte de Reparcel·lació Sector Casanova.  
Vist que per la Resolució de l'Alcaldia número 2979/08, de 22 de desembre, es va acordar aprovar el modificat del Projecte de Reparcel·lació del Sector Casanova (segona modificació) iniciat d'ofici per este Ajuntament.  
Vist el recurs de reposició presentat per Jaime Bonet Sanchis, en representació de la mercantil Dorsamol, SL, en data 9 de febrer de 2009 i amb registre d'entrada número 01585, contra la Resolució d'Alcaldia número 2979/08.  
Vist el conjunt del recurs esmentat en relació al contingut de l'al·legació presentada en el seu moment al projecte de reparcel·lació, durant el període d'exposició pública, en data 17 d'octubre de 2008 i que va ser desestimada en tots els seus punts, i vist en especial el punt tercer de l'actual recurs de reposició.  
Entenent que el que se sol·licita en este punt és que expressament es dicte un pronunciament respecte a si les quotes resultants del segon modificat del Projecte de Reparcel·lació del Sector Casanova tenen caràcter de quotes definitives i a descomptar o compensar, en més o en menys, les quotes originàries aprovades i ja satisfetes.  
I entés açò, basant-se en el que diu el punt sext de l'al·legació anterior presentada el 17 d'octubre de 2008, que '[?] a fi de no dilatar més la solució definitiva de l'assumpte, acceptaria sota tal supòsit i condicionant la nova reparcel·lació resultant i les seues quotes resultants, en el benentés que les quotes resultants no són de cap manera complementàries de les ja satisfetes a l'urbanitzador, que les càrregues originàries corresponents a les finques adquirides pel meu principal es troben satisfetes així com les majors indemnitzacions per quota 0 que en veritat li correspondrien, per la qual cosa hauran de ser compensades pel principi de subrogació real' i en el punt sèptim de 'Subsidiàriament i per al cas contrari al supòsit i la condició assenyalats per esta part en l'al·legació anterior, tinga per oposada a esta part a la memòria nova i els comptes complementaris presentats i rebutjats aquestes per les consideracions i al·legacions abocades anteriorment exposades'.  
L'arquitecte municipal que subscriu informa:  
Que el saldo de compte de liquidació provisional nou que es planteja en el segon modificat del Projecte de Reparcel·lació del Sector Casanova no té lògicament caràcter de definitiu, ja que les quotes definitives han d'aprovar-se en una memòria com a tal, és a dir, amb caràcter definitiu.  
No obstant ser provisional és un compte de liquidació que substituïx la dels anteriors projectes, o dit d'una altra manera, no es tracta de quotes a satisfer independentment de les ja satisfetes, sinó que en la memòria definitiva es deduirà de la quota resultant les que anteriorment, amb caràcter provisional, hagueren sigut satisfetes.  
A este efecte, es requerirà, a l'Agent Urbanitzador en el seu moment, la presentació de la memòria de quotes definitiva per a la seua aprovació per l'Ajuntament, i tot això basant-se en els documents aprovats i acords plenaris que se li apliquen.  
Per la qual cosa procedix, a criteri del tècnic municipal que subscriu, l'estimació parcial del recurs de reposició presentat per Jaime Bonet Sanchis, en representació de la mercantil Dorsamol, SL, en els termes del present informe.  
El que s'informa els efectes oportuns.  
Riba-roja de Túria, 3 d'abril de 2009.- L'arquitecte".  
Segon. Aprovar definitivament el modificat del Projecte de Reparcel·lació del Sector Casanova (segona modificació) iniciat d'ofici per este Ajuntament.  
Tercer. Notificar este acord a les parts interessades als efectes oportuns.  
Quart. Notificar este acord a l'agent urbanitzador, Pozalet, SA, als efectes oportuns.  
Quint: Publicar l'aprovació definitiva del segon modificat del Projecte de Reparcel·lació del Sector Casanova en el Diari Oficial de la Comunitat Valenciana als efectes oportuns.  
Sext. Una vegada publicada l'aprovació definitiva del projecte, i sent ferm en via administrativa, expedir un certificat administratiu del segon modificat del Projecte de Reparcel·lació del Sector Casanova per a la inscripció corresponent en el Registre de la Propietat».  
Contra la resolució o acord present, el qual posa fi a la via administrativa, podrà formular recurs de reposició en el termini d'un mes, comptador des de la recepció d'esta notificació, davant del mateix òrgan que l'ha dictat, de conformitat amb el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999. La falta de resolució del recurs de reposició, transcorregut el termini d'un mes a comptar de la seua presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptadors des de l'endemà de la recepció de la notificació de l'acte o resolució esmentada, o des de la finalització del termini resolutori, l'interessat podrà interposar recurs contenciós administratiu davant del Jutjat/Sala del Tribunal Superior de Justícia Contenciosa Administrativa de la Ciutat de València/la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat cap recurs, l'acte quedarà ferm i no serà impugnable.  
En tot cas, l'interessat podrà interposar directament recurs contenciós administratiu, sense previ recurs administratiu de reposició, en el termini de dos mesos comptadors des de l'endemà de la recepció de la notificació del present acte o resolució.  
Riba-roja de Túria, 21 d'abril de 2009.- L'alcalde: Francisco Tarazona Zaragozá.